UBERA ARANZETA (EH Bildu, 2018-06-21):
Orbegozo jauna, benetan eskertzen dizut azalpenak eman izana eta argi utzi izana zergatik, zergatik ez zenuten onartzen azken puntu hori.
Hau da, bakarrik OPE eredua aldaketara mugatu nahi zenutela eta ez gizarte politikaren azterketa eta aldaketara. Eskertzen dizut.
Ea erantzun hori ere entzun duen Rojo andereak. Ez neukan asmorik Rojo andereari erantzuteko edo eta berarekin eztabaidan sartzeko, baina tristea iruditzen zait konbertsazioetan egon ez den pertsona baten aldetik entzun behar izana, zer den egia eta zer den gezurra.
Gainera, ni neroni zure atzetik ibili naizenean informatzeko gauzak nola zeuden, zure eskariz.
Orduan, iruditzen zait, pixkatxo bat zintzotasuna, bai? Eta gauzak diren bezala hitz egitea.
Guk, argi daukagu eta horrela jokatu dugu. Gure helburua da auzia konpontzea. Eta gu prest egon gara bustitzeko, nahiz eta guretzat ez izan erosoa. Eta nahiz eta guretzat errazagoa izan oposiziotik Gobernuari ematea.
Baina guk garbi daukagu hemen, milaka pertsonen lanpostua jokoan dagoela eta Osakidetzaren izena jokoan dagoela eta administrazio publikoaren izena jokoan dagoela.
Eta horrelako susmo bat bera ere, irregulartasunik ezin dela onartu. Horregatik guk nahi dugu auzia ahalik eta azkarren konpontzea, eta nahi ditugu neurriak, neurriak, nahi dugu tinkotasuna eta ez erreaktibotasuna.
Pozten gara erreaktibotasun horretan Gobernuari konpromiso batzuk ateratzen joan baldin bagara eta gaur, prest baldin badago zenbait neurri onartzeko, baina Gobernuari eskatu nahi dioguna da, tinkotasun gehiago, proaktibotasun gehiago eta neurri zehatzak.
Ezin gara ibili, orain ez ditugu azterketak geratzen, orain geratzen dugu bat, gero geratzen dugu hiru, ez, ez! Milaka herritarren lanpostuak bizitza jokoan daude eta horrela ezin da jokatu, horrela ezin da jokatu administrazio publikoan.
Orduan, iruditzen zaigu hemendik aurrera, gu gainean egongo gara, gaur onartutako puntu bakoitza betetzeko, eta garbi daukagu zigorgabetasun eremuari amaiera emateko, bukatzeko, pertsona politikari aldaketa eman behar zaiola eta aldaketa horretan, ponentzia horretan lan egin behar dela. Bestela berdin jarraituko dugulako, berdin jarraituko dugulako.
Eta gero Gobernuak esaten du baietz, asmoa duela eta bat datorrela, baina ez dakit ohartu zaren Orbegozo jauna, esaldi bakoitzaren bukaeran esaten zuen, "baina, egiten du, baina, baina, baina", lehen esan dudana, "sí pero no, sí pero no".
Orduan, ematen duzuen irudia ez da ona, ematen duzuen irudia ez da ona eta Gobernu batek, beste era batetara jokatu behar du, tinkotasun gehiago, pro aktibotasun gehiagorekin eta argi eta garbi.
Ez da egon behar inolako zalantza izpirik. Eta irregulartasun guztiak argitu behar dira, ardurak zehaztu behar dira, susmopean dauden froga prozesuak eten behar dira, guztiak.
Por cierto, gure taldeak, publiko zegoen emaitzen zerrendetatik Osakidetzaren emaitza eta datu ofizialetatik egin du azterketa bat, Osasun Sailaren eskuetan utziko dugu.
Azterketa horretan, argi ikusten da, A azterketan, lehenengo azterketan, 22 espezialitateetan, estatistika eredutik kanpo geratzen dela, anomaliak daudela, eta horri erantzun beharko dio Osasun Sailak, anomalia horiek zergatik ematen diren, irregulartasunak egon direlako, filtrazioak egon direlako, kopiatu dituztelako, azterketak errazak zirelako, dena delakoa. Erantzun beharko du. Gero bestetik, Gobernua kuriosoa da hainbat azterketa zalantzan jarri ditu, lagin txikia zuelako estatistikak indarra izateko, eta gero eten egin dituen azterketak ze kasualitatea lagin txikikoak ziren, lagin txikikoak ziren! Ze arrazoirengatik? Ze arrazoirengatik eten ditu horiek eta ez estatistikoki anomaliak zituzten espezialitateak ez dituen eten? Esplikatu beharko du.
Azaldu beharko du hori Gobernuak. Ze beste guztioi frogak eskatzen dizkigu, azalpenak eskatzen dizkigu eta Gobernuak ez du azalpenik ematen, eta Gobernuak eman behar ditu galdera guzti horiei gaur hemen onartuko den mozio guztiei erantzunak eman behar dizkio Gobernuak, argi eta garbi, transparentzia osoz, ardura guztiak zehaztu arte, ardura politikoak bere eginez, zeren hemen orain arte Gobernua, Orbegozo jauna, baloiak kanporatzen ibili da eta beti atzetik erantzuna ematen oposizio taldeak ezarritako lan ildoari.
Eta Gobernuak jokatu behar du ekimenez, proaktibotasunez, hainbeste gustatzen zaizuen ekintzailetasunez. Eta hori da faltan botatzen duguna.
Espero dugu gaurtik aurrera, gaur hemen onartuko den mozioa betetzea, puntuz puntu, baita ere azkena. Bete nahi ez duzue eta hor sartu nahi ez duzue azken puntua. Eta gure ustez gakoa hor dago, gakoa hor dago, hor eskua sartzen ez den bitartean zigorgabetasun eremu horri ez zaio bukaera emango eta aurki gaitezke hemendik urtebetera, ah beti gertatu izan da, praktika ohikoa da. Hori da Gobernu honek mantendu nahi duen sistema? Hori da Gobernu honek nahi duen Osakidetza eredua? Eta hori baldin bada, zergatik?